gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8753, del 03-03-2020 (2020/1436)

Informació pública de la incoació del procediment administratiu declaratiu de l'incompliment dels compromisos per l'agent urbanitzador per a l'execució del programa d'actuació integrada de la unitat d'execució única de possible urbanització residencial d'alta densitat Vergeret.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8753

Data del DOGV
:   03-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1436


Data del document
:   13-02-2020

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * pla d'urbanisme
    * administració local

Informació pública de la incoació del procediment administratiu declaratiu de l'incompliment dels compromisos per l'agent urbanitzador per a l'execució del programa d'actuació integrada de la unitat d'execució única de possible urbanització residencial d'alta densitat Vergeret. [2020/1436]  
Mitjançant acord de Ple de data 20 de gener de 2020 s'ha incoat d'ofici el procediment administratiu declaratiu de l'incompliment dels compromisos per l'agent urbanitzador, Pro-Vergeret, SL, per a l'execució del programa d'actuació integrada de la unitat d'execució única de possible urbanització residencial d'alta densitat Vergeret.  
  
Per tant, s'obri un període d'informació pública general per un termini de 15 dies hàbils comptadors des de la publicació de l'anunci en el Boletín Oficial del Estado, durant el qual les persones, físiques o jurídiques que consideren que els seus drets o interessos legítims poden veure's afectats per la resolució que en el seu moment pose fi al procediment, podran personar-s'hi en la forma prescrita legalment als efectes previstos en l'article 4 de la Llei 39/2015, d'1 d'octubre, del procediment administratiu comú de les administracions públiques.  
L'acord del Ple de data 20 de gener de 2020 estarà exposat durant aquest període al tauler d'anuncis municipal https://tavernesdelavalldignasitae.sede.gva.es/sitae/  
  
Tavernes de la Valldigna, 13 de febrer de 2020.- El regidor delegat d'Urbanisme i Medi Ambient (R 2600/2019, 08.07.2019, d'Alcaldia): Josep Llàcer i Gandia.
Diari Oficial de la Generalitat Valenciana


Sumari del DOGV 8895, del 01-09-2020 (2020/6867)

Bases de la convocatòria del procés selectiu per a la provisió en propietat d'una plaça d'oficial de policia local.
-------------------------------------------------------------------------------------------------------------------

### Dades del document

Número de DOGV
:   8895

Data del DOGV
:   01-09-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6867


Data del document
:   27-08-2020

Organisme emissor
:   Ajuntament d'Alginet

Tipus de document
:   Anunci

Descriptors 

:   * Alginet
    * concurs administratiu

Bases de la convocatòria del procés selectiu per a la provisió en propietat d'una plaça d'oficial de policia local. [2020/6867]  
En el Butlletí Oficial de la Província número 112, de 12 de juny, s'han publicat la rectificació de les bases del procés selectiu per a la cobertura en propietat d'una plaça d'oficial de la policia local, de l'escala d'administració especial, subescala serveis especials, classe policia local, escala executiva, grup B, vacant en la plantilla de funcionaris de carrera d'aquest ajuntament, per promoció interna ordinària, mitjançant el sistema de concurs oposició inclosa en l'oferta d'ocupació pública de 2019.  
Així mateix, en el Boletín Oficial del Estado número 179, de 17 de juny, s'ha publicat la Resolució de 22 de maig, per la qual s'ha resolt la represa dels terminis del mencionat procés selectiu.  
El termini de presentació d'instàncies serà de vint dies hàbils, a comptar de l'endemà de la publicació d'aquest edicte amb l'extracte de la convocatòria en el Diari Oficial de la Generalitat Valenciana, i les persones aspirants no hauran de presentar sol·licitud si ja ho han fet.  
  
Els successius anuncis referents a aquestes convocatòries, quan pertoquen de conformitat amb les bases, es faran públics en la forma prevista en aquestes.  
  
Alginet, 27 d'agost de 2020.- L'alcalde: José Vicente Alemany Motes.
Diari Oficial de la Generalitat Valenciana


Sumari del DOGV 8944, del 04-11-2020 (2020/9070)

RESOLUCIÓ de 28 d'octubre de 2020, de la Universitat Miguel Hernández d'Elx, per la qual es nomena catedràtic d'universitat.
----------------------------------------------------------------------------------------------------------------------------

### Dades del document

Número de DOGV
:   8944

Data del DOGV
:   04-11-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/9070


Data del document
:   28-10-2020

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 d'octubre de 2020, de la Universitat Miguel Hernández d'Elx, per la qual es nomena catedràtic d'universitat. [2020/9070]  
En virtut del concurs convocat per la Resolució de 6 de març de 2020 (Boletín Oficial del Estado de 24.03.2020), i de conformitat amb les propostes elevades per les comissions designades per a jutjar els concursos esmentats.  
Aquest Rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i altres disposicions concordants, ha resolt nomenar Raúl Reina Vaíllo, amb document nacional d'identitat número \*\*\*0866\*\*, en el cos de catedràtic d'universitat de la Universitat Miguel Hernández d'Elx, en l'àrea de coneixement d'Educació Física i Esportiva.   
Contra el present acte, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 28 d'octubre de 2020. - El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8810, del 13-05-2020 (2020/3356)

ACORD de 8 de maig de 2020, del Consell, d'autorització de l'expedient de rescabalament ERESAR/2020/04R01/3 per obligacions contretes en 2019.
----------------------------------------------------------------------------------------------------------------------------------------------

### Dades del document

Número de DOGV
:   8810

Data del DOGV
:   13-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3356


Data del document
:   08-05-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Acord

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

ACORD de 8 de maig de 2020, del Consell, d'autorització de l'expedient de rescabalament ERESAR/2020/04R01/3 per obligacions contretes en 2019. [2020/3356]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del vicepresident segon i conseller d'Habitatge i Arquitectura Bioclimàtica, el Consell, prèvia deliberació, en la reunió de 8 de maig de 2020,  
  
  
ACORDA  
  
Primer  
Autoritzar l'aprovació per la persona titular de la Vicepresidència Segona i Conselleria d'Habitatge i Arquitectura Bioclimàtica de l'expedient de rescabalament per les obligacions contretes per la prestació de serveis de manteniment, entre l'1 de novembre i el 31 de desembre de 2019 i entre l'1 de gener i el 31 de març de 2020, per import d'11.296,59 € (IVA inclòs).  
  
Segon  
Autoritzar la imputació al pressupost de 2020 de les obligacions econòmiques contretes en 2019, per import de 2.473,40 € .  
  
València, 8 de maig de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8851, del 07-07-2020 (2020/5252)

CORRECCIÓ d'errades de la Resolució de 19 de juliol de 2020, del Rectorat de la Universitat de València, per la qual es convoca un concurs per a la provisió de places de personal contractat de caràcter temporal per al curs 2020/2021. Convocatòria número 1.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8851

Data del DOGV
:   07-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5252


Data del document
:   01-07-2020

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 19 de juliol de 2020, del Rectorat de la Universitat de València, per la qual es convoca un concurs per a la provisió de places de personal contractat de caràcter temporal per al curs 2020/2021. Convocatòria número 1. [2020/5252]  
Advertida errada en l'annex I, de la Resolució de 19 de juliol de 2020, inserida en el Diari Oficial de la Generalitat Valenciana, número 8847, pàgina 25388 versió valencià - pàgina 25293 versió castellà, d'1 de juliol de 2020, es transcriu oportunament la següent rectificació:  
  
  
On diu:  
«Departament: 280 Òptica i Optometria i Ciències de la Visió  
Àrea: 647 Òptica (Àrea pròpia: 648 Optometria i Ciències de la Visió)  
Plaça/es: 5676 € 7119  
Categoria: Professor/a ajudant doctor/a   
Dedicació: T.C. Núm. de places: 2  
Requisits específics: Grau en Òptica i Optometria. Coneixement de valencià a nivell C1 (Suficiència). Altres indicacions: Contractació a partir de l'1 de setembre de 2020»;  
  
Ha de dir:  
«Departament: 280 Òptica i Optometria i Ciències de la Visió  
Àrea: 647 Òptica (Àrea pròpia: 648 Optometria i Ciències de la Visió)  
Plaça/es: 7119  
Categoria: Professor/a ajudant doctor/a  
Dedicació: T.C. Núm. de places: 1  
Requisits específics: Grau en Òptica i Optometria. Coneixement de valencià a nivell C1 (Suficiència). Altres indicacions: Contractació a partir de l'1 de setembre de 2020».  
  
València, 1 de juliol de 2020.- La rectora, p. d. (R 19.06.2019, del Rectorat; DOGV 27.06.2019), el vicerector d'Ordenació Acadèmica i Professorat: Ernest Cano Cano.
Diari Oficial de la Generalitat Valenciana


Sumari del DOGV 8974, del 14-12-2020 (2020/10658)

Notificació de la sentència dictada en el judici verbal número 1127/2018.
-------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10483


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1127/2018. [2020/10615]  
Jo, la lletrada de l'Administració de Justícia, Eva María Murciano Vicente, faig constar que en el present procediment de judici verbal (250.2) [VRB] - 001127/2018, seguit a instàncies de María Ángeles T. M. contra Sergio M. G. s'ha dictat Sentència número 00683/2019 en data 19.11.2019.  
Que, conforme amb la Instrucció 6/12, de Secretaria General de l'Administració de Justícia, queden les actuacions en l'oficina judicial a la disposició dels interessats.  
Que el termini per a recórrer la resolució dictada en actuacions és de vint dies a comptar de l'endemà de la notificació, i que ha de depositar l'interessat la quantitat de 50 euros en el compte de depòsits i consignacions d'aquest jutjat, excepte en el supòsit en què l'interessat tinguera reconegut el dret d'assistència jurídica gratuïta.  
Que les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I trobant-se Sergio Martínez Guirao, en parador ignorat, s'expedeix el present edicte a fi que li servisca de notificació en forma.  
  
València, 17 de febrer de 2020.- La lletrada de l'Administració de justícia: Eva María Murciano Vicente.
Diari Oficial de la Generalitat Valenciana


Sumari del DOGV 8876, del 07-08-2020 (2020/6507)

RESOLUCIÓ de 16 de juliol de 2020, del director gerent del Consorci de Museus de la Comunitat Valenciana, relativa a les propostes seleccionades en la convocatòria pública «Reset. Relectures de gènere i multiculturalitat».
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8876

Data del DOGV
:   07-08-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/6507


Data del document
:   16-07-2020

Organisme emissor
:   Consorci de Museus de la Comunitat Valenciana

Tipus de document
:   Resolució

Descriptors 

:   * contracte administratiu

RESOLUCIÓ de 16 de juliol de 2020, del director gerent del Consorci de Museus de la Comunitat Valenciana, relativa a les propostes seleccionades en la convocatòria pública «Reset. Relectures de gènere i multiculturalitat». [2020/6507]  
El jurat de la convocatòria Reset. Relectures de gènere i multiculturalitat, format per Cristina Martínez Alarcón, Rosalía Torrent Esclapés, Bia Santos i José Luis Pérez Pont, després de l'estudi i posterior valoració de les sol·licituds presentades a l'esmentada convocatòria, ha seleccionat les següents propostes:  
  
ID NOM  
3207 Sandra García Ramírez  
3174 Miriam Chiva Celades i Laura José Iserte  
  
El mateix jurat ha seleccionat les següents propostes com a sol·licituds en reserva per al cas que alguna de les persones seleccionades renunciés:  
  
ID NOM  
3150 Vane Julián i Marta Trilles  
3296 Projectes en quart creixent  
  
València, 16 de juliol de 2020.- El director gerent: José Luis Pérez Pont.
Diari Oficial de la Generalitat Valenciana


Sumari del DOGV 8731, del 03-02-2020 (2020/98)

Bases per a la provisió en propietat de cinc places d'oficial de policia local.
-------------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/98


Data del document
:   23-12-2019

Organisme emissor
:   Ajuntament de Paterna

Tipus de document
:   Anunci

Anàlisi jurídica

 Descriptors 

:   * Paterna
    * concurs administratiu

Bases per a la provisió en propietat de cinc places d'oficial de policia local. [2020/98]  
Per la Junta de Govern Local d'aquest Ajuntament, en sessió ordinària celebrada el dia 16 de desembre de 2019, en ús de les atribucions que li confereix l'article 41.14.a del Reglament d'organització, funcionament i règim jurídic de les entitats locals, es va adoptar acord pel qual s'aproven les bases específiques que han de regir el procediment selectiu per a la provisió en propietat de cinc places d'oficial de la policia local, corresponent a l'oferta d'ocupació pública, exercici 2019.  
  
Les instàncies que sol·liciten prendre part en la present convocatòria es dirigiran a l'Alcaldia de l'Ajuntament de Paterna i es presentaran per registre electrònic d'aquesta corporació, respecte dels qui accedisquen pel sistema de promoció interna, donada la condició de personal empleat públic i obligat per tant a relacionar-se amb l'Administració a través de mitjans electrònics, de conformitat amb l'article 14.2.e de la Llei 39/2015, d'1 d'octubre, del procediment administratiu comú de les administracions públiques, i quant als qui accedeixen pel torn lliure, que no siguen empleats públics, podran presentar-la en la forma que determina l'article 16.4 de l'esmentada norma.  
El termini de presentació de sol·licituds serà de 20 dies hàbils, a partir del següent al de la publicació de l'extracte d'aquesta convocatòria en el Boletín Oficial del Estado, utilitzant-se preferentment la instància model que es facilitarà en el mateix Ajuntament en el Servei Integral d'Atenció al Ciutadà (SIAC) o en la Seu electrònica de l'Ajuntament.  
  
Cosa que es fa pública per a general coneixement.  
  
Paterna, 23 de desembre de 2019.- L'alcalde president: Juan Antonio Sagredo Marco.
Diari Oficial de la Generalitat Valenciana


Sumari del DOGV 8804, del 05-05-2020 (2020/3194)

RESOLUCIÓ de 30 d'abril de 2020, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 de gener de 2020.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8804

Data del DOGV
:   05-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3194


Data del document
:   30-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 d'abril de 2020, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 de gener de 2020. [2020/3194]  
Vist l'estat-resum de la situació de la Tresoreria de la Generalitat el 31 de gener de 2020, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es publica en el Diari Oficial de la Generalitat Valenciana com a annex d'aquesta resolució.  
  
València, 30 d'abril de 2020.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8712, del 08-01-2020 (2019/11443)

Notificació de la sentència dictada en el judici verbal número 603/2018.
------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11109


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el judici verbal número 603/2018. [2019/11131]  
Ana Salmerón Martínez, lletrada de l'Administració de justícia del Jutjat de Primera Instància número 4 de Torrevieja, fa saber, que en el judici referenciat seguit en aquest jutjat s'ha dictat sentència de data 6 de novembre de 2019, en la qual s'ha acordat notificar a ignorats ocupants carrer La Calera, número 4 EA, 1 C, en haver sigut negativa la pràctica de la diligència en el domicili que consta en actuacions i desconeixent el seu parador.  
Se li fa saber que el text integre de la resolució i demanda presentada es troba a la seua disposició en la Secretaria d'aquest jutjat i que aquesta resolució no és ferma i contra aquesta podrà interposar recurs de reposició en el terme de cinc dies, davant aquest jutjat.  
El contingut de l'edicte s'ajusta al que es disposa en la Instrucció 6/12 de la Secretaria de l'Administració de Justícia.  
I amb la finalitat que servisca de notificació en forma a ignorats ocupants carrer La Calera, número 4 EA, 1 C, expedisc la present.  
  
Torrevieja, 7 de novembre de 2019.-. La lletrat de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8919, del 05-10-2020 (2020/8036)

Extracte de la Resolució del 30 de setembre de 2020, del vicerector d'Internacionalització i Cooperació de la Universitat Jaume I de Castelló, per la que es convoca la beca de matrícula 2020-21 per a estudiants procedents de paisos empobrits per a cursar el segon any del màster universitari en Estudis Internacionals de Pau, Conflictes i Desenvolupament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8919

Data del DOGV
:   05-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8036


Data del document
:   30-09-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 30 de setembre de 2020, del vicerector d'Internacionalització i Cooperació de la Universitat Jaume I de Castelló, per la que es convoca la beca de matrícula 2020-21 per a estudiants procedents de paisos empobrits per a cursar el segon any del màster universitari en Estudis Internacionals de Pau, Conflictes i Desenvolupament. [2020/8036]  
BDNS (identif.): 526162.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Estudiants procedents de països empobrits que es matriculen de 60 ECTS del segon any del màster universitari en Estudis Internacionals de Pau, Conflictes i Desenvolupament (UJI)  
  
Segon. Finalitat  
Facilitar que aquests estudiants puguen finalitzar el segon any d'estudis del màster universitari en Estudis Internacionals de Pau, Conflictes i Desenvolupament i obtenir la capacitació com a agents de pau.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquesta beca és de 2.400 euros.  
  
Cinqué. Termini de presentació de sol·licituds  
Serà de 10 dies comptadors a partir de la seua publicació.  
  
Castelló de la Plana, 30 de setembre de 2020. El vicerector d'Internacionalització i Cooperació: Joan Antoni Martín Montaner.